גדעון דרור

גדעון דרור (נולד: 19 בספטמבר 1960) הוא פרופסור מן המניין במכללה האקדמית תל אביב-יפו. מחקריו עוסקים ביישום של למידת מכונה בביואינפורמטיקה, רפואה, עיבוד תמונה, מערכות המלצה, וחיזוי של שיטפונות.

ביוגרפיה
דרור נולד בתל אביב. בילדותו עברה המשפחה לגבעתיים. הוא בוגר תיכון שמעון בן צבי בעיר. בצבא שירת בחיל הים. בשנת 1985 סיים תואר ראשון בפיזיקה בהצטיינות בפקולטה למדעים מדויקים באוניברסיטת תל אביב ולאחר מכן המשיך במסלול ישיר לדוקטורט באוניברסיטת תל אביב אותו סיים בשנת 1993.

קריירה אקדמית
בעת לימודיו באוניברסיטה, שימש עוזר הוראה בפקולטה למדעים מדויקים. בשנים 1993–1995 שימש כחוקר במחלקה לפיזיקה גרעינית, באוניברסיטת תל אביב.

החל משנת 1995 שייך לסגל האקדמי הבכיר במכללה האקדמית תל אביב-יפו.

משנת 2007–2008 היה פרופסור אורח ב-"NICTA" , שם עסק במחקר והנחה תלמידים. בשנת 2006 הקים את חטיבת "בינה מלאכותית", במסגרת לימודי התואר הראשון במכללה, כיהן כראש החטיבה עד שנת 2013.

משנת 2016 עד שנת 2021 כיהן כדקאן בית הספר למדעי המחשב במכללה. החל משנת 2022 משמש כחבר הוועד המנהל של המכללה.

בתעשיית הייטק 
בין בשנים 2007-2005 עבד בתור מדען ראשי בחברת "Massive Impact, Ltd". בחברה הוביל צוות אלגוריתם, למידת מכונה לשוק הסלולר בדרום מזרח אסיה. בין השנים 2010–2013 שימש כמדען מחקר בכיר במעבדות המחקר של Yahoo! בחיפה במגוון פרויקטים מדעיים ובמערכות המלצה באינטרנט.

בין השנים 2013–2017 שימש כסגן נשיא ודירקטור בארגון "ChaLearn", שם עסק עם איזבל גויון בין היתר בארגון, ייזום והפעלה של תחרויות עולמיות בנושא למידת מכונה.

משנת 2021 משמש כמדען אורח במעבדות המחקר של גוגל בנושאים של חיזוי שיטפונות. דרור כתב עשרות מאמרים שפורסמו בכתבי עת ובכנסים מובילים.

פטנטים

פרסומים נבחרים

קישורים חיצוניים
 רשימת ספרים בעריכתו של פרופ' דרור גדעון, אתר Goodreads

הערות שוליים

גבעתיים: אישים
בוגרי תיכון שמעון בן צבי (גבעתיים)
בוגרי אוניברסיטת תל אביב
בעלי תואר דוקטור מאוניברסיטת תל אביב
סגל המכללה האקדמית תל אביב-יפו
פיזיקאים ישראלים
מדעני מחשב ישראלים
דירקטורים ישראלים
עורכי פטנטים ישראלים
ישראלים שנולדו ב-1960